bly(II)acetat
Store norske leksikon,Realfag,Kjemi,Organisk kjemi,Organiske forbindelser
Bly(II)acetat er en organisk forbindelse av bly, karbon, oksygen og hydrogen. Forbindelsen er et giftig, hvitt stoff som smaker søtt, og det er derfor blitt kalt «blysukker». Den kjemiske formelen til bly(II)acetat er Pb(CH3COO)2·3H2O.
Bly(II)acetat fremstilles ved å løse bly(II)oksid i eddiksyre og dampe inn løsningen. Forbindelsen løser seg lett i vann og er meget giftig. Bly(II)acetat brukes til farging og trykking av bomull, i fernissproduksjon og til fremstilling av andre blyforbindelser.Bruker man et overskudd av bly(II)oksid ved fremstilling av bly(II)acetat, fås basiske acetater som Pb(CH3COO)2·Pb(OH)2 og Pb(CH3COO)2·2Pb(OH)2. Vandige løsninger av disse forbindelsene kalles blyeddik eller blyvann.Romertallet i parentes i den kjemiske betegnelsen viser til oksidasjonstallet bly har i forbindelsen. Les mer i Store norske leksikon acetater